හැටන් - නෝර්වුඩ් ප්‍රදේශයේ පිහිටි වසර 100 කට වඩා ඉපැරණි සංචාරක බංගලාවක ඊයේ (08) සවස හදිසි ගින්නක් හටගෙන තිබෙනවා.නෝර්වුඩ් පොලිසිය සදහන් කළේ එම ගින්න හේතුවෙන් සංචාරක බංගලාවේ උඩුමහල සම්පුර්ණයෙන්ම විනාශ වී ඇති බවයි.කෙසේ වෙතත් ගින්න හටගන්නා අවස්ථාවේ කිසිවෙකුත් සිට නොමැති බවයි අප වාර්තාකරු සදහන් කළේ.මෙම ගින්න සංචාරක බංගලාවේ උඩු මහලින් හටගෙන, පහල මහල දක්වා සිඝ්‍රයෙන් පැතිර ආ බවයි පොලිසිය කියා සිටියේ.හැටන්  දික්ඔය නගර සභාවේ ගිනි නිවන ඒකකය ,නොර්වුඩ් පොලිසිය සහ ප්‍රදේශවාසින් එක්ව පැතිර යමින් තිබු ගින්න පාලනය කිරිමට සමත්වී තිබෙනවා.ගින්නට හේතුව මෙතෙක් අනාවරණය වී නොමැති අතර නෝර්වුඩ් පොලිසිය මේ සම්බන්ධයෙන් වැඩිදුර විමර්ශන සිදුකරනවා.